
Pasvalio Mariaus Katiliškio viešoji biblioteka, vadovaudamasi Lietuvos Respublikos viešųjų pirkimų įstatymo (toliau – VPĮ) 27 straipsnio nuostatomis, siekdama tinkamai pasirengti numatomam krovininio automobilio N2, pritaikyto mobilios bibliotekos veiklai pirkimui, vykdo rinkos konsultaciją.
Konsultacijos tikslas gauti kuo daugiau informacijos apie ketinamą pirkti prekę, išsiaiškinti anksčiau paskelbto pirkimo neįvykimo priežastis (pasiūlymai neatitiko keliamų specifikacijos reikalavimų), tinkamai pasirengti viešojo pirkimo procedūroms, informuoti rinkos dalyvius ir kitus suinteresuotus asmenis apie ketinamą vykdyti pirkimą bei reikalavimus, gauti rinkos dalyvių ir kitų suinteresuotų asmenų pasiūlymus, pastabas, rekomendacijas pirkimo dokumentams.
Rinkos konsultacija vykdoma Centrinės viešųjų pirkimų informacinės sistemos (toliau – CVP IS) priemonėmis Viešųjų pirkimų tarnybos nustatyta tvarka. Rinkos dalyviai kviečiami susipažinti su pirkimų dokumentų projektu ir CVP IS priemonėmis iki CVP IS skelbime nurodyto termino aktyviai teikti pastabas, klausimus ir pasiūlymus, bei pateikti atsakymus į klausimyne pateiktus klausimus. Teikiant rekomendacijas ir siūlymus prašome juos pagrįsti, pateikti argumentus dėl teikiamos informacijos.
Klausimai teikiami, susirašinėjimas vykdomas ir kt. rinkos konsultacijos procedūros vykdomos lietuvių kalba. Susitikimai nebus rengiami.
Perkančioji organizacija skelbdama viešąjį pirkimą, neįsipareigoja atsižvelgti į visas pastabas ir/ar pasiūlymus.
Pateikti dokumentų projektai nėra galutiniai, jų turinys po rinkos konsultacijos gali keistis.
Prašome atsakyti į pateiktus klausimus (atsakymai nelaikytini pasiūlymu ir bus naudojami tik rinkos tyrimo tikslais, siekiant tinkamai pasirengti būsimam pirkimui).
Duomenys apie rinkos konsultacijos dalyvius bei šių dalyvių rinkos konsultacijų metu pateikta konfidenciali informacija nebus viešinama, skelbiama ar perduodama tretiesiems asmenims. Rinkos konsultacijos metu nurodyta informacija negali būti laikoma konfidencialia informacija, jei pateikimo metu nėra atskleidžiama informacija, turinti dalyviui komercinę vertę.
Paaiškiname, kad ši rinkos konsultacija yra skelbiama iki viešojo pirkimo pradžios. Rinkos konsultacija nėra skelbimas apie viešąjį pirkimą ar išankstinis skelbimas apie viešąjį pirkimą. Šios rinkos konsultacijos paskelbimu dalyviai nėra kviečiami varžytis dėl viešojo pirkimo sutarties.
Konsultacijų dalyviai konsultacijas teikia neatlygintinai. Jokios išlaidos konsultacijų dalyviams neatlyginamos. Dalyvavimas teikiant konsultacijas nepanaikina teisės ateityje teikti pasiūlymą viešajame pirkime. Rinkos konsultacijų metu gauta informacija, nepažeidžiant Viešųjų pirkimų įstatymo reikalavimų, bus naudojama priimant sprendimus dėl pirkimo organizavimo ir vykdymo.

PRIDEDAMA:	
1. Pirkimo dokumentų projektas;
2. Rinkos konsultacijos klausimai.

